На основу члана 12.Правилника о ближим критеријумима,начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“,број 82/2014) и члана 27.Пословника о раду Комисије за спровођење конкурса за избор програма и пројеката од јавног интереса, бр.17-1/2015-15 од 23.02.2015. године,

Комисија за спровођење конкурса за избор програма и пројеката од јавног интереса, на седници одржаној дана 29.05.2015 године, утврђује

ЛИСТУ О ИЗМЕНИ И ДОПУНИ ЛИСТЕ

ВРЕДНОВАЊА И РАНГИРАЊА ПРИЈАВЉЕНИХ ПРОГРАМА И ПРОЈЕКАТА

I У Листи вредновања и рангирања пријављених програма и пројеката, број 75-2/2015 -15 од 04.05.2015. године, став I мења се и гласи:

„I Комисија за спровођење конкурса за избор програма и пројеката од јавног интереса утврђује листу рангирања и вредновања пријављених програма и пројеката по Конкурсу за финансирање и суфинансирање програма и пројеката од јавног интереса које реализују удружења-организације особа са инвалидитетом у области социјалне заштите и заштите особа са инвалидитетом на територији Града Ниша у 2015 години, и то:

1.Удружење особа са ампутацијама и повреда на раду са укупним бројем бодова 90 и одобреним износом средстава од 300.000,00 динара.

2.Удружење грађана „Драгана Родић“ са укупним бројем бодова 110 и одобреним износом средстава од 550.000,00 динара.

3.МО Савеза слепих Србије Ниш са укупним бројем бодова 170 и одобреним износом средстава од 980.000,00 динара.

4.Удружење параплегичара нишавског Округа Ниш са укупним бројем бодова 120 и одобреним износом средстава од 750.000,00 динара.

5.ГО цивилних инвалида рата Ниш са укупним бројем бодова 120 и одобреним износом средстава од 750.000,00 динара.

6.Удружење инвалида рада Града Ниша са укупним бројем бодова 110 и одобреним износом средстава од 500.000,00 динара.

7.Удружење дистрофичара Ниш са укупним бројем бодова 170 и одобреним износом средстава од 950.000,00 динара.

8.Удружење“ Из Круга“ Ниш са укупним бројем бодова 90 и одобреним износом средстава од 330.000,00 динара.

9.Нишко удружење студената са хендикепом са укупним бројем бодова 110 и одобреним износом средстава од 580.000.00 динара.

10.Градско удружење церебралне и дечје парализе Ниш са укупним бројем бодова 140 и одобреним износом средстава од 830.000.00 динара.

11.Удружење са менталним инвалидитетом „МИ“ Ниш са укупним бројем бодова 140 и одобреним износом средстава од 850.000.00 динара.

12.Удружење за помоћ особама са Дауновим синдромом са укупним бројем бодова 120 и одобреним износом средстава од 650.000.00 динара.“

II. Бодовна листа на основу ближих мерила са допунским критеријумима и Табеларни приказ поднетих пријава са утврђеним чињеничним стањем су саставни део ове листе.

III. Измену и допуну листе вредновања и рангирања програма и пројеката објавити на званичној интернет страници Града Ниша.

Измену и допуну листе вредновања и рангирања програма и пројеката доставити Градоначелнику Града Ниша и координатору Комисије за спровођење конкурса за избор програма и пројеката од јавног интереса.

ОБРАЗЛОЖЕЊЕ

Градоначелник Града Ниша је расписао Конкурс за финансирање и суфинансирање програма и пројеката од јавног интереса,које реализују удружења-организације особа са инвалидитетом у области социјалне заштите и заштите особа са инвалидитетом на територији Града Ниша у 2015 години. На конкурсу се пријавило 16 удружења и организација особа са инвалидитетом, од тога су прихваћене 2 пријаве.

Комисија за спровођење конкурса за избор програма и пројеката од јавног интереса,на седници одржаној дана 04.05.2015 године, утврдила је Листу рангирања и вредновања пријављених програма и пројеката по Конкурсу за финансирање и суфинансирање програма и пројеката од јавног интереса,које реализују удружења-организације особа са инвалидитетом у области социјалне заштите и заштите особа са инвалидитетом на територији Града Ниша у 2015 години, број 75-2/2015-15 од 04.05.2015. године.

На Листу рангирања и вредновања пријављених програма и пројеката уложено је 14 приговора удружења. Сви уложени приговори су благовремени, допуштени и изјављени од овлашћеног лица.

На основу члана 28. Пословника о раду Комисије за спровођење конкурса за избор програма и пројеката од јавног интереса, Комисија је разматрала поднете приговоре удружења и мишљење Управе за дечију, социјалну и примарну здравствену заштиту и утврдила да услове конкурса испуњавају десет удружења, на основу чега су донете одлуке којима се усвајају приговори удружења, као основани. На основу утврђеног чињеничног стања, Комисија је утврдила измену и допуне листе вредновања и рангирања пријављених програма и пројеката.

У складу са чланом 12. Правилника о ближим критеријумима,начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“,број 82/2014) и члана 27.Пословника о раду Комисије за спровођење конкурса за избор програма и пројеката од јавног интереса, бр.17-1/2015-15 од 23.02.2015. године, Комисија је утврдила измену и допуну листе вредновања и рангирања пријављених програма и пројеката.

Број: 100-2/2015-15 Председник комисије

Датум: 29.05.2015. Милан Златановић